O pacientă a decedat în timpul transferului în Ungaria.
Transferul primilor pacienţi infectaţi cu SARS-Cov-2, aflaţi în stare critică, în Ungaria, a început joi.
În cele 2 zile au fost transferați 21 pacienți, conform Ministerului Sănătății. Din nefericire, o pacientă a decedat în timpul transferului. În centrele universitare din Szeged și Debrecen se află 20 pacienți internați. Astăzi vor mai fi transferați alți 5 pacienți la Szeged din zona de vest a țării. În spitalele din Ungaria a fost trimis personal medical din România, care ține legătura cu familiile pacienților transferați. Transferul primilor pacienţi infectaţi cu SARS-Cov-2, aflaţi în stare critică, în Ungaria, a început joi. Iniţial, era vorba de 10 bolnavi, 8 internaţi la Bucureşti şi 2 la Timişoara. Ministrul interimar al Sănătăţii Cseke Atila a anunţat apoi că au fost transferaţi în Ungaria doar 8 dintre cei 10 pacienţi programaţi. Unul a murit, iar altul nu era stabil, a precizat ministrul.